 Waxaana madaxwayne ku xigeenkani sida Xoguhu Ramaasnews u sheegayaan uu xalay kulan guriga uu ka dagan yahay Buuhoodle kula yeeshay odayaasha iyo madax-dhaqameedka Buuhoodle kaas oo jilbaha la isku aastay isla markaana ku bilowmay garnaqsi iyo dood adag,waxaana madaxwayne ku xigeenku odayaashan iyo waxgaradkan Buuhoodle usoo bandhigay inay shaaciyaan inay kasoo horjeedaan wada hadalada u bilaabmay dawlada Somaliland iyo Kooxda Khaatumo maadaama uu Maamulkiisu wax badan u qabtay deegaanada waa sida uu ku beer laxawsanayee,sidoo kalena waxa uu odayaashan ka codsaday inay taageeraan maamulka Puntland ee uu madaxawayne ku xigeenka ka yahay,intaasi kadib ayaa la sheegay in odayaashii qaar kamid ah ay Cabdixakiim Camey ku wargeliyeen in dawlada Somaliland ay wax badan u qabatay ayna kow ka tahay kaalinta ay ka gaysteen gurmadka iyo taakulaynta dadka ay iskugu darsameen abaarta iyo xanuunka SHuban Biyoodka iyaga oo tusaale usoo qaatay wasiirka caafimaadka Somaliland Saleebaan Ciise Axmed Xaglo-toosiye sida uu gurmadka uga gaystay Buuhoodle,waxaana ay odayaashani ku gacan saydheen sida la sheegay dalabkaasi uu ula Yimi Mr Camey. 